钦定古今图书集成/明伦汇编/官常典/第085卷 > 宋献公震
## 钦定古今图书集成/明伦汇编/官常典/第085卷 > 宋献公震

按《周书文帝诸子传》，文帝十三子，姚夫人生世宗，后
宫生宋献公震。文元皇后生孝闵皇帝，文宣皇后叱
奴氏生高祖卫剌王直达，步干妃生齐王宪，王姬生
赵僭王招，后宫生谯孝王俭、陈惑王纯、越野王盛、代
奰王达、冀康公通、滕闻王逌。”按本传，“震字弥俄突，
幼而敏达。年十岁，诵《孝经》《论语》《毛诗》。后与世宗俱受
《礼记尚书》于卢诞。大统十六年，封武邑公，二千户。尚
魏文帝女，其年薨。保定元年，追赠使持节、柱国大将
军、少师、大司马、大都督、青徐等十州诸军事、青州刺
史，进封宋国公，增邑并前一万户。无子，以世宗第三
子寔为嗣。